**Gazdasági összefoglaló, közbeszerzési összesítő (2018.06.18.-2018.06.24.)**

**Ismét közzétette a Forbes Románia, a legjobb üzleti potenciállal rendelkező romániai városok ranglistáját.** A lista a bruttó hazai össztermék, az átlagbér, a közvetlen külföldi beruházások, a munkanélküliségi ráta, az aktív vállalatok száma, a cégek által elért átlagos nettó profit, a modernizált út-, illetve vasútszakaszok, a lakások, illetve az oktatási intézmények száma alapján készült. **Akár csak az előző években, az idén is az első helyen Bukarest áll, a második Temesvár, míg a harmadik Kolozsvár lett.** A ranglista első 10 helyezettje közül 7 város található Erdélyben, így Temesvár és Kolozsvár után a 4. Brassó, 5. Arad, 7. Gyulafehérvár, 8. Nagyvárad, a 9. pedig Nagyszeben lett. A Top20-as listában további 4 erdélyi város szerepel: 12. Resicabánya, 14. Zilah, 16. Marosvásárhely, 20. Csíkszereda. A listára kizárólag megyeszékhelyek kerültek fel, az elemzés elkészítése során viszont alapul vették a megyék gazdasági statisztikáit is.

<http://penzcsinalok.transindex.ro/lokalis/20180621-elkeszult-a-legjobb-uzleti-potenciallal-rendelkezo-romaniai-varosok-listaja>

**Kolozsvár Szászfenes felőli végén épül a legmagasabb romániai lakóház, a 80 méter magas West City Tower.** A toronyház 20 ezer négyzetméternyi hasznos területű lesz, tulajdonosa és kivitelezője a kolozsvári Ardeal Construct kft. A 7 millió euróba kerülő épületben ötszintes mélygarázst alakítanak ki, az első öt szinten egy szálloda, a 6. emelettől kezdődően, pedig összesen 182 lakás kap helyet. A West City Tower az ország legmagasabb lakóépülete lesz, s egyben Erdély harmadik legmagasabb építménye, holtversenyben a tőle mintegy 2 kilométerre álló Szent Mihály templom tornyával. Jelenleg a Szatmárnémetiben található közigazgatási palota a legmagasabb erdélyi épület a maga 97 méterével.

<http://www.maszol.ro/index.php/gazdasag/98261-erdelyben-epul-a-legmagasabb-romaniai-lakohaz>

**Az aradi Astra Vagoane Calatori kft. nyerte a nagyváradi önkormányzat által május 5-én kiírt tendert, melynek értelmében a város 10 új villamost vásárol.** Az Economica.net szakportál értesülései szerint az Astra Vagoane Călători, Imperio villamos-modelljeivel volt az egyetlen jelentkező a licitre. A most beszerzésre kerülő 10 jármű mellé további tíz villamost terveznek beszerezni, a befektetés összege így elérheti a 149 millió lejt (32 millió eurót). Az új járművek beszerzését Európai Uniós pénzekből fedezi a város.

<http://www.maszol.ro/index.php/gazdasag/98265-tovabb-hodit-az-uj-roman-villamos-az-orszagban>

**Több mint 246 millió eurót biztosít az Európai Unió kohéziós forrásokból észak-erdélyi közútfejlesztésre.** Az Európai Bizottság tájékoztatása szerint ezt az összeget a Marosvásárhely-Marosugra-Aranyosgyéres autópálya-szakasz építésére fogják fordítani. Az autópályának köszönhetően a tervek szerint 55 percre rövidül az út Marosvásárhely és a Kolozsvárhoz közeli Aranyosgyéres között. A munkálatok várhatóan jövő év októberéig fognak tartani.

<http://www.maszol.ro/index.php/gazdasag/97999-az-eu-mintegy-246-millio-eurot-ad-erdelyi-autopalya-fejlesztesre>

**Múlt héten csődvédelmet kért az évtizedek óta veszteségesen működő aradi Hő- és Villamoserőmű (CET).** Az aradi önkormányzat által üzemeltetett vállalat vezetői azután hozták meg ezt az intézkedést, hogy a gázszolgáltató vállalat a felhalmozott tartozások behajtása érdekében bírósági végrehajtói úton zároltatni akarta az erőmű számláit. Robert Maloş igazgató szerint a csődvédelem lehetőséget teremt arra, hogy tevékenységüket folytatva, az adósságokat átütemezve, három-négy éven belül törlesszék azokat, amennyiben az átszervezési tervet jóváhagyja a bíróság és a hitelezők képviselőiből álló bizottság. A CET 108 millió lejjel (több mint 23 millió euróval) tartozik az államvasutaknak és a gázszolgáltatónak, valamint más beszállítóknak.

<http://www.maszol.ro/index.php/gazdasag/97965-cs-dvedelmet-kert-az-aradi-h-er-m-lesz-melegvize-az-aradiaknak>

**Múlt hét csütörtökön újabb szerződést írt alá Gheorghe Falcă aradi polgármester a történelmi városrész, illetve a városközpont felújításával kapcsolatban.** A munkák a tömbháznegyedek és bizonyos városrészek teljes felvirágoztatását célzó ún. Regenerare urbană elnevezésű beruházás részét képezik. A tervek szerint az érintett utcákban új zöldövezeteket, játszótereket fognak kialakítani, ugyanakkor modernizálják az utakat, a közvilágítást, új parkolóhelyeket, valamint süllyesztett hulladéklerakatokat létesítenek. A szerződés értéke több mint 1,8 millió euró (áfával), a munkálatokra szánt határidő, az engedélyek megszerzésétől számított 24 hónap lesz.

<http://www.nyugatijelen.com/jelenido/a_tortenelmi_varosresz_is_atalakul.php>

**Kiterjesztené szolgáltatásait a Nagyváradi Közszállítási Vállalat (HKV), mely jelenleg Borson és Szentmártonban működtet járatokat.** A HKV olcsóbb, mindenki számára előnyösebb közszállítást ígér a Nagyvárad Metropolisz Övezethez tartozó települések számára, ahhoz azonban, hogy az elképzelés megvalósulhasson, több feltételnek kell teljesülnie. Romeo Nica, a HKV gazdasági igazgatója szerint egyrészt az érdekelt önkormányzatoknak be kell iratkozniuk a Transregio Helyi Fejlesztési Ügynökségbe, másrészt pedig le kell járjanak a jelenleg a községekben érvényben lévő közszállítási licenszek, melyek 2019 második feléig érvényesek. Bihar község máris érdeklődik a lehetőség iránt és egy biharszentandrási egyesület is felvette már a kapcsolatot a HKV-vel.

<http://www.erdon.ro/kiterjesztene-szolgaltatasait-a-hkv/3898375>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BIZTONSÁG ÉS VÉDELEM** | **biztonsági berendezések** | **Videós felügyeleti rendszer beszerzése Nagyvárad közterületeinek megfigyelésére** (Bihar megye) | 2018.07.26. | 123.555,09 | **MUNICIPIUL ORADEA**, Cím: Str. Unirii, nr. 1, Oradea, Cod postal: 410100, Romania E-mail: andreea.negrau@oradea.ro, Telefon: +40 259437000, Fax: +40 259409406, www.oradea.ro |
| **EGÉSZSÉGÜGY** | **egészségügyi készletek közbeszerzése** | **Ortopédiai segédanyagok és kiegészítők beszerzése** (Szilágy megye) | 2018.07.23. | 345.509,07 | **SPITALUL JUDETEAN DE URGENTA ZALAU**, Cím: Str. Bărnuţiu Simion, nr. 67, Zalau, Cod postal: 450129, Romania, E-mail: b.achizitii@yahoo.com, Telefon: +40 260616920, Fax: +40 260661066 |
|  | **egészségügyi készletek közbeszerzése** | **Szemészeti fogyóanyagok beszerzése** (Temes megye) | 2018.07.27. | 289.202,08 | **Spitalul Clinic Municipal de Urgenta Timisoara**, Cím: Str. Hector, nr. 1, Timisoara, Cod postal: 300074, Romania, E-mail: achizitiismtm@gmail.com, Telefon: +40 256221224, Fax: +40 256221224, http://smtm.lasting.ro |
|  | **gyógyszerek közbeszerzése** | **Daganatellenes szerek beszerzése** (Szatmár megye) | 2018.07.23. | 309.659,94 | **SPITALUL ORASENESC NEGRESTI OAS**, Cím: Str. Victoriei, nr. 90, Negresti-Oas, Cod postal: 445200, Romania, E-mail: achizitiispitalnegrestioas@yahoo.com, Telefon: +40 261854989, Fax: +40 261854566, www.spitalnegrestioas.ro |
|  | **gyógyszerek közbeszerzése** | **Különféle gyógyszerek beszerzése** (Bihar megye) | 2018.07.23. | 242.706,55 | **SPITAL CF ORADEA**, Cím: Str. Republicii, nr. 56, Oradea, Cod postal: 410159, Romania, E-mail: spitalcforadea@yahoo.com, Telefon: +40 259411581, Fax: +40 259477201, www.spitalcforadea.ro |
|  | **gyógyszerek közbeszerzése** | **Daganatellenes szerek beszerzése** (Szilágy megye) | 2018.07.24. | 810.739,02 | **SPITALUL JUDETEAN DE URGENTA ZALAU**, Cím: Str. Bărnuţiu Simion, nr. 67, Zalau, Cod postal: 450129, Romania, E-mail: b.achizitii@yahoo.com, Telefon: +40 260616920, Fax: +40 260661066 |
|  | **gyógyszerek közbeszerzése** | **Röntgenvizsgálathoz való kontrasztanyagok beszerzése** (Temes megye) | 2018.07.25. | 2.043.565,16 | **SPITALUL CLINIC DE BOLI INFECTIOASE SI PNEUMOFTIZIOLOGIE DR VICTOR BABES TIMISOARA**, Cím: Str. Adam Gheorghe, nr. 13, Timisoara, Cod postal: 300310, Romania, E-mail: achizitii\_vbabes@yahoo.com, Telefon: +40 751145434, Fax: +40 256207735 |
|  | **gyógyszerek közbeszerzése** | **Daganatellenes szerek beszerzése** (Kolozs megye) | 2018.07.26. | 7.557.670,80 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii, nr. 34-36, Cluj-Napoca, Cod postal: 400015, Romania, E-mail: achizitii@iocn.ro, Telefon: +40 264590056, Fax: +40 264590056, www.iocn.ro |
|  | **orvosi felszerelések közbeszerzése** | **Angiográfiai rendszer beszerzése** (Kolozs megye) | 2018.07.23. | 699.038,40 | **Ministerul Apararii - Spitalul Militar de Urgenta "Dr. Constantin Papilian"Cluj-Napoca (U.M 02454)**, Cím: Str. Moşoiu Traian, nr. 2, Cluj-Napoca, Cod postal: 400132, Romania, E-mail: smu\_cluj@yahoo.com, Telefon: +40 264598888, Fax: +40 264598888, www.smucluj.ro |
|  | **orvosi felszerelések közbeszerzése** | **40 db. fogászati szék beszerzése** (Temes megye) | 2018.07.23. | 395.508,64 | **UNIVERSITATEA DE MEDICINA SI FARMACIE "VICTOR BABES" TIMISOARA**, Cím: Str. Murgu Eftimie, nr. 2, Timisoara, Cod postal: 300041, Romania, E-mail: achizitii@umft.ro; ursan@umft.ro; icraciun@umft.ro; Telefon: +40 256221554, Fax: +40 256221554, www.umft.ro |
|  | **orvosi felszerelések közbeszerzése** | **Orvosi felszerelések beszerzése** (Arad megye) | 2018.07.27. | 58.730,76 | **Spital Clinic Judetean de Urgenta Arad**, Cím: Str. Spitalului, nr. 1, Arad, Cod postal: 310031, Romania, E-mail: scjuarad.bap@gmail.com, Telefon: +40 257211233, Fax: +40 257211233, www.scjarad.ro |
|  | **orvosi felszerelések közbeszerzése** | **Sebészeti műszerek.** | 2018.08.01. | 162.495,57 | **Spitalul Clinic Municipal de Urgenta Timisoara**, Cím: Str. Hector, nr. 1, Timisoara, Cod postal: 300074, Romania, E-mail: achizitiismtm@gmail.com, Telefon: +40 256221224, Fax: +40 256221224, http://smtm.lasting.ro |
|  | **orvosi felszerelések közbeszerzése** | **Sebészeti műszerek beszerzése (Temes megye)** | 2018.08.03. | 11.732,61 | **Spitalul Clinic Municipal de Urgenta Timisoara**, Cím: Str. Hector, nr. 1, Timisoara, Cod postal: 300074, Romania, E-mail: achizitiismtm@gmail.com, Telefon: +40 256221224, Fax: +40 256221224, http://smtm.lasting.ro |
| **ÉPÍTKEZÉSEK** | **építkezések és felújítások közbeszerzése** | **Az aradi jégpályára acélszerkezetes tető építése** (Arad megye) | 2018.07.20. | 567.551,06 | **MUNICIPIUL ARAD**, Cím: Bulevardul Revoluţiei, nr. 75, Arad, Cod postal: 310025, Romania, E-mail: adam.bezsnei@primariaarad.ro; achizitii@primariaarad.ro, Telefon: +40 257281850/289/350, Fax: +40 257281450, www.primariaarad.ro |
| **ÉPÍTŐANYAGOK** | **építőanyagok közbeszerzése** | **Építőanyagok és kapcsolódó termékek beszerzése** (Kolozs megye) | 2018.07.25. | 1.133.687,78 | **MINISTERUL APARARII - UNITATEA MILITARA 02216 CLUJ-NAPOCA**, Cím: Str. Traian Moşoiu, nr. 29, Cluj-Napoca, Cod postal: 400133, Romania E-mail: ma02216@yahoo.com, Telefon: +40 264450635, Fax: +40 264450634 |
| **IT&C** | **informatikai eszközök és szoftverek közbeszerzése** | **Asztali számítógépek beszerzése** (Kolozs megye) | 2018.08.21. | 32.185,33 | **UNIVERSITATEA TEHNICA DIN CLUJ NAPOCA**, Cím: Str. Memorandumului, nr. 28, Cluj-Napoca, Cod postal: 400114, Romania E-mail: utcn.licitatie@utcluj.ro, Telefon: +40 264401299, Fax: +40 264594831 |
| **KÖZLEKEDÉSBIZTONSÁG** | **közlekedésbiztonsági közbeszerzések** | **Útfestékek, útjelző táblák, oszlopok és egyéb anyagok beszerzése** (Kolozs megye) | 2018.07.24. | 370.064,58 | **Consiliul Judetean Cluj**, Cím: Str. Calea Dorobantilor, nr. 106, Cluj-Napoca, Cod postal: 400094, Romania E-mail: cjc@cjcluj.ro, Telefon: +40 372640060, Fax: +40 372640074, www.cjcluj.ro |
| **MEZŐGAZDASÁG** | **zöldterületi övezetek kiépítése** | **Nagyvárad több utcájának és parkjának fásítása** (Bihar megye) | 2018.07.23. | 643.593,62 | **MUNICIPIUL ORADEA**, Cím: Str. Unirii, nr. 1, Oradea, Cod postal: 410100, Romania, E-mail: andreea.negrau@oradea.ro, Telefon: +40 259437000, Fax: +40 259409406, www.oradea.ro |
| **VILLAMOSSÁG** | **villamos munkák és berendezések közbeszerzése** | **20 KV-os elektromos vezeték kiépítése Kémer és Kárásztelek között** (Szilágycaras megye) | 2018.07.23. | 279.560,91 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425 |
|  | **villamos munkák és berendezések közbeszerzése** | **Villamos elosztóberendezések szerelése** (Szilágy megye) | 2018.07.26. | 1.039.071,39 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425 |
|  | **villamos munkák és berendezések közbeszerzése** | **110/20 kV – 16 MVA áramátalakító állomás cseréje, egy 110/20 KV – 25 MVA-s állomásra** (Kolozs megye) | 2018.07.26. | 331.474,79 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |